b'\n_START_ARTICLE_\nHippomane mancinella\n_START_SECTION_\nOpis\n_START_PARAGRAPH_\nZimzeleno drevo zraste do 15 metrov visoko. Ima rde\xc4\x8dkasto-sivkasto lubje, majhne zelenkasto-rumene cvetove in ble\xc5\xa1\xc4\x8de\xc4\x8de zelene liste. Listi so enostavni, premenjalni, zelo fino nazob\xc4\x8dani in 5-10 centimetrov dolgi._NEWLINE_Plodovi in listi be\xc5\xbeno spominjajo na jabolka, zaradi \xc4\x8desar je rastlina dobila \xc5\xa1pansko ime manzanilla (dobesedno \xc2\xbbmajhno jabolko\xc2\xab). Vendar pa so vsi deli drevesa izjemno strupeni; mle\xc4\x8dek vsebuje \xc5\xa1tevilne toksine, ki lahko ob zau\xc5\xbeitju povzro\xc4\x8dijo hude po\xc5\xa1kodbe prebavil, ob stiku s ko\xc5\xbeo in sluznicami pa nastajajo mehurji kor pri opeklinah. Celo dim, ki nastaja pri gorenju, je dra\xc5\xbee\xc4\x8d._NEWLINE_Plod je lahko ob zau\xc5\xbeitju smrtonosen. \xc5\xa0pansko govore\xc4\x8de dr\xc5\xbeave so poimenovali to rastlino la manzanilla de la muerte ali majhno jabolko smrti.\n_START_SECTION_\nUporaba\n_START_PARAGRAPH_\nKjub nevarnosti, ki jo predstavlja Hippomane mancinella drevo, se uporablja, kot vir lesa karibskih tesarjev \xc5\xbee tiso\xc4\x8dletja. Les je potrebno izrezati, ter pustit na soncu, da se posu\xc5\xa1i in s tem odstrani drevesni sok (sap). \xc5\xbdve\xc4\x8dilni gumi, ki zdravi edem se lahko proizvaja iz drevesne skorje (lubje)._NEWLINE_Specifi\xc4\x8dni toksini, ki jih lahko najdemo v drevesnem soku in v plodovih ostajajo neznani. Ameri\xc5\xa1ki staroselci Karibov so drevo dobro poznali in uporabljali njeno drevesno skorjo za gradnjo, \xc5\xa1e posebej je bil uporabljen drevesni sok, kot strup za premaz konic pu\xc5\xa1\xc4\x8dic, ki so tako imele \xc5\xa1e bolj smrtonosni zna\xc4\x8daj.'